Fakulta materiálov, metalurgie a recyklácie Technickej univerzity v Košiciach

Fakulta materiálov, metalurgie a recyklácie Technickej univerzity v Košiciach (skr. FMMR TUKE) vznikla v roku 1952.  

FMMR je v súčasnosti modernou fakultou zameranou na vzdelávanie, výskum a vývoj v oblasti materiálov, inžinierstva kvality, metalurgie a recyklácie. Predstavuje vzdelávanie nasmerované k požiadavkám trhu a technológiám budúcnosti, ako sú nanotechnológie, vodíkové technológie, inteligentné batérie, environmentálna chémia, recyklácia odpadov či obnoviteľné zdroje. 

 Banská história   
Jediná fakulta svojho druhu je pokračovateľkou Banskej akadémie v Banskej Štiavnici a môže sa pochváliť históriou siahajúcou až do roku 1762, kedy Mária Terézia rozhodla o zriadení prvej vysokej školy technického zamerania na svete. 

Banská akadémia bola v čase svojho vzniku kolískou vedy a nositeľkou pokroku v oblasti baníctva, hutníctva, ale i chémie. FMMR dnes kráča v šľapajach svojej slávnej predchodkyne. 

 Súčasný stav 
FMMR stojí na pevných základoch tradičných vedeckých poznatkov a jej neustálou inšpiráciou sú technológie budúcnosti.  

Aktívne sleduje súčasné trendy, napreduje a svoje popredné miesto v kvalite poskytovaného vzdelávania obhájila aj v poslednom hodnotení fakúlt vysokých škôl Akademickej rankingovej a ratingovej agentúry ARRA, v ktorom obsadila 5. priečku z celkovo 24 fakúlt v skupine technicky orientovaných fakúlt. 

 Pracoviská - fakultné ústavy 
UV roku 2016 prešla FMMR organizačnou zmenou a katedry sa zlúčili do troch úspešných ústavov.  

 Ústav metalurgie (skr. UMET) - tvoria ho: Oddelenie hutníctva a zlievarenstva, Oddelenie tepelnej techniky a plynárenstva, Oddelenie nekovových materiálov.
 Ústav materiálov a inžinierstva kvality (skr. UMIK) - pozostáva z: Oddelenie materiálového inžinierstva, Oddelenie plastických deformácií a simulácií procesov, Oddelenie integrovaných systémov riadenia.  
 Ústav recyklačných technológií  (skr. ÚRT) - člení sa na: Oddelenie environmentálnej analýzy a Oddelenie spracovania odpadov.

 Teória prepojená s praxou 
Študenti sú už počas štúdia začleňovaní do reálneho pracovného procesu v partnerských podnikoch, v ktorých následne po ukončení štúdia často prechádzajú z vysokoškolskej praxe priamo do pracovného pomeru.

Najvýznamnejšími partnermi sú spoločnosti ako U. S. Steel Košice, Železiarne Podbrezová, OFZ Istebné, Slovalco, a.s., SPP, a.s. a iné. 

 Spolupráca so svetovými univerzitami 
FMMR nadviazalo celosvetovú spoluprácu s RWTH Aachen, Tohoku University Sendai, Imperial College Londýn, NTH Trondheim, TU Berlin, University of Technology Helsinki-Espoo, Laval University Québec, Bergakademie Freiberg, MISIS Moskva, TU Stuttgart, AGH Krakow, Miškovecká univerzita, ale aj VŠB Technická univerzita v Ostrave. 

 Akreditované študijné programy 
FMMR poskytuje vzdelanie v týchto akreditovaných študijných programoch: 

 Bakalárske štúdium 

 Materiály
 Hutníctvo 
 Spracovanie a recyklácia odpadov 

 Inžinierske štúdium 

 Materiálové inžinierstvo 
 Hutníctvo 
 Spracovanie a recyklácia odpadov 

 Doktorandské štúdium 

 Náuka o materiáloch 
 Hutníctvo 

 Referencie 

 Externé odkazy 
 Oficiálna stránka Fakulty materiálov, metalurgie a recyklácie
 Fakulta materiálov, metalurgie a recyklácie

Kategória:Technická univerzita v Košiciach
Kategória:Technické fakulty na Slovensku